Mark Zuckerberg

Mark Elliot Zuckerberg ilul ass n 14 mayyu deg Dobbs Ferry (tamnaḍt n Westcher I d-yezgan deg New York ), seg yiwet n twacult tudayt tamarikanit, imawlan-is i sin yid-sen d imejjayen, gma-s mazal-it deg tsedawit n Harvard. D asenselkam (informaticien), yerna d aɣella n tkebbanit (chef d’entreprise), d netta daɣen i yeṭṭfen amkan ameqqran deg usmel n Internet n uẓeṭṭa imetti n Facebook .

ɛla ḥsab n umsizwer n Forbes 2008 n sɛayat timeqqranin n umaḍal, sɛaya n Mark Zuckerberg tewweḍ ɣer 1,5 melyar n idularen. 23 iseggasen deg leɛmer-is, yewwi azwel (titre) n ilemẓi amerkanti yakk deg umaḍal.

Imi yella d anelmad deg tesdawit n Havard , tusa-yas-d tikti ad d-yesker yiwen uẓeṭṭa imetti I yinelmaden, dɣa yessihel-d (programmer) deg texxamt-is tasedawit talɣa tamenzut n Facebook, i d-yessuffeɣ deg useggas n 2004. Cciɛa yewwi-tt imir-nni yakan ɣur inelmaden n tsedawit, dɣa drus kan akka n wakud sseqdacen-t iɣerbazen nniḍen, send (uqbel) ad d-yeffeɣ i medden irkelli. Deg 2007, Facebook yuɣal d asmel wis-7 ɣer wacu i d-rezzun midden s tuget, dɣa takebbanit tessaweḍ ɣer 15 imelyaren n idularen. Mark Zuckerberg ɣur-s 20% deg imuren n tkebbanit.

Ɛla ḥsab n uɣmis n Wall Street , deg mayyu 2009, yiwen imsefti arusi yessumer-d (proposer) 200 imelyan idularen I waken ad yessiweḍ ihri (capital) n tkebbanit ɣer 10 imelyaren idularen, dacu kan yecreḍ ad yesɛu amkan deg usqamu n tedbelt (conseil d’administration). Maca Mark Zuckerberg yugi, acku netta yenna ur iqebbel ala isumar ara s-d-yernun deg cciɛa i uẓeṭṭa-ines imetti.

Deg umsizwer n yimdanen i yesɛan afud deg umaḍal, i texdem tesɣunt Time deg 2008, yewwi amkan wis-52.